Poent eo mont kuit deus Caerdydd ha skeiñ etrezek an Hanternoz, dre ar menezioù Brecon, dre ar menezioù Du (dres ar memes anv evel 'b ar vro-mañ !). Kaer-abominapl eo ar maezioù, traonienn ar stêr Honddu ha hent al lennoù dreist-holl. 'Ba Lampeter (Llanbedr), 'barzh ur stal, e klevomp  ur vaouez kozh o kaozeal gant AR WERZHOUREZ yaouank… e kembraeg. An dud 'neunt ket mezh da implij o yezh n'eus forzh pelec'h e vefe, memes el lec'hioù publik. Ma vefe ar memes tra 'ba Breizh ! 'Ba Aberystwyth omp digouezhet bremañ. War vord ar mor 'mañ ar gêr vras-se, ur bern touristed 'zo e-kerzh an hañv, hag ur bern studierien ar peurrest deus ar bloaz peogwir 'zo ur SKOL-VEUR eno. E-kichen ar skol-veur 'mañ LEVRAOUEG BROADEL KEMBRE, ha levrioù brezhonek 'vez kavet 'barzh !